CELEX: 62008TN0030
Language: et
Date: 2008-01-23 00:00:00
Title: Kohtuasi T-30/08: 23. jaanuaril 2008 esitatud hagi — Winzer Pharma versus Siseturu Ühtlustamise Amet — Oftaltech (OFTASIL)

29.3.2008   
            
            
               ET
            
            
               Euroopa Liidu Teataja
            
            
               C 79/30
            
         23. jaanuaril 2008 esitatud hagi — Winzer Pharma versus Siseturu Ühtlustamise Amet — Oftaltech (OFTASIL)
   (Kohtuasi T-30/08)
   (2008/C 79/59)
   Hagiavaldus esitati saksa keeles.
   Pooled
   
      Hageja: Robert Winzer Pharma GmbH (Beriin, Saksamaa) (esindaja: advokaat S. Schneller)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Oftaltech, SA (L'Hospitalet de Llobregat, Hispaania)
   Hageja nõuded
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) apellatsioonikoja 29. oktoobri 2007. aasta otsus (R 599/2007-2) ja vastulausete osakonna 19. veebruari 2007. aasta otsus (B 925 554);
            
         
               —
            
            
               lükata tagasi ühenduse kaubamärgi registreerimistaotlus nr 4 229 274 „OFTASIL”;
            
         
               —
            
            
               korraldada kohtuistung;
            
         
               —
            
            
               mõista kohtukulud välja ühtlustamisametilt;
            
         
               —
            
            
               teise võimalusena saata asi tagasi ühtlustamisametile uue otsuse tegemiseks.
            
         Väited ja peamised argumendid
   
      Ühenduse kaubamärgi taotleja: Oftaltech, SA.
   
      Asjaomane ühenduse kaubamärk: kujutismärk „OFTASIL” kaupadele klassis 5 (taotlus nr 4 229 274.
   
      Vastulause aluseks oleva kaubamärgi või tähise omanik: hageja.
   
      Vastulause aluseks olev kaubamärk või tähis: sõnamärk „Ophtal” kaupadele klassides 5 ja 10 (ühenduse kaubamärk nr 489 948), sõnamärk „Ophtal” kaupadele klassis 5 (Saksa kaubamärk nr 800 702) ja sõnamärk „OPHTAN” kaupadele klassides 5, 29 ja 30 (Saksa kaubamärk nr 303 349 033)
   
      Vastulausete osakonna otsus: jätta vastulause rahuldamata.
   
      Apellatsioonikoja otsus: jätta kaebus rahuldamata.
   
      Väited: määruse (EÜ) nr 40/94 (1) artikli 8 lõike 1 punkti b ja selle õigusnormi raames kohaldatavate segiajamise tõenäosuse hindamise põhimõtete rikkumine.
   
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994 L 11, lk 1; ELT eriväljaanne 17/01, lk 146).